paragraph_text: Bergström je sa svojim suradnicima uspio u purifikaciji dva važna prostaglandina, PGE i PGF, i u otkrivanju njihove kemijske strukture. Otkrio je da prostaglandini nastaju iz nezasićenih masnih kiselina, uglavnom arahidonske kiseline. Prisutnost tih masnih kiselina u većini stanica ljudskog tijela dalo je osnovu za novi biološki sustav koji čini temelj mnogih procesa u zdravom i bolesnom tijelu. Bergströmova otkrića dovela su do povećanog interesa znanstvenika za nezasićene masne kiseline.